Den Hæse - Donzik - Movellas\nPubliceret: 3 okt. 2014\nOpdateret: 3 okt. 2014\nHistorien handler om en dreng som kommer i store problemer\nDet bankede på døren, og forstanderen fra den magiske skole trådte ind i værelset. Forstanderen havde flammer i øjnene og en dragehale. Det gav et gys gennem Donzik, fordi han troede, at han skulle dø. Men med et slukkede flammerne i hendes øjne, og dragehalen svimlede ind under kjolen, da forstanderen hørte at Donzik sank en klump, og han blev helt skræmt. “Jeg vil ikke gøre dig noget” sagde forstander Zofig med en afslappende og beroligende stemme. Donziks krop blev helt afslappet, og han lod sig falde om i hans stabel af vævede tæpper. “Jeg kom for at sige, at du skal komme til time. De andre venter på dig i klassen.” sagde forstander Zofig, og tog Donzik i hånden. Zofig fulgte Donzik hen til det lille klasselokale.\nPå vej hen til lokalet følte Donzik sig utilpas. Selvom der duftede så rent, følte Donzik, at noget knap så rent udspionerede ham. Donzik stivnede ved et altoverdøvende skrig, som lød pibende og rædselsfuldt. “Hørte du det?” spurgte Donzik med en lille bitte stemme. Zofig svarede ikke. Hvad var der galt? “Zofig. ZOFIG. ZOOOFIIIG!!!!” råbte Donzik skræmt og prikkede hende på skulderen. “Hvad er der?” svarede Zofig højt. “Hørte du det ikke? Hørte du ikke skriget?” spurgte Donzik undrende og kiggede på hende. “Nææææ.” svarede Zofig højt. Hvad var der med hende? Havde hun mistet hørelsen? De gik videre.\nNu var de ved Donziks klasse. Døren var støvet og det undrede ham, fordi alt andet var jo rent og flot. Zofig undrede sig også. Hun åbnede døren, og de gik derind. Alt var væltet og støvet, og der var ikke en eneste elev eller lærer. “Hvad er der lige sket her?” sagde Zofig til sig selv. Donzik gik lidt rundt i lokalet. Der var ingen bøger eller tasker. “Det må være napperne, der har været her.” sagde Zofig stille til sig selv. Donzik troede ikke, at han skulle høre det, men det gjorde han. “Er napperne her.” spurgte han undrende. “Ssshhhhh. Ikke så højt. Tænk hvis de stadig er her, så kan de høre dig.” svarede Zofig og fik kuldegysninger. Zofig stivnede og pegede lige hen mod Donziks plads. Han kiggede derhen. Hvad mente hun med det?\nDonzik gik hen og satte sig på sin plads. Med ét hoppede en lille trold ud af hans skuffe. “PAS PÅ!” råbte Zofig og løb ud af klasselokalet. Det var jo bare en lille trold. Men trolden voksede og voksede og til sidst var den kæmpestor. Donzik blev helt skræmt. Det var en af napperne. Var der mon flere? “Psssst. Herover:” lød en hviskende stemme. Donzik kiggede derover hvor stemmen kom fra. Der sad en lærerinde bag et gitter i muren. Donzik skulle lige til at løbe hen til hende, men trolden nåede at få fat i Donziks arm. “HJÆÆÆLP. Så hjælp mig dog.” skreg Donzik rædselsslagen. Men hvem skulle hjælpe ham? Zofig var løbet væk af ren skræk, og lærerinden var inde bag gitteret i muren. Hun ville bruge alt for lang tid til at komme ud, for gitteret var ikke ret stort. Donzik blev klar over, at han nu skulle laves om til en napper. Men lige da napperen skulle til at putte ham i en sæk med alle de andre børn, som skulle laves om til nappere, kom Den Hæse. Den Hæse sprang på napperen og tog sin lille dolk, som han havde i hans lomme, og stak den lige ned i hovedet på napperen. Med ét faldt napperen, og landede lige foran gitteret i muren.\nLærerinden skreg, da hun så hullet i hovedet, og så hvor meget blod, der var. “Du reddede mit liv.” sagde Donzik glad. “Vi må af sted nu.” sagde Den Hæse og gik ud af klasselokalet. Der stod Zofig op ad muren og græd, fordi hun troede, at Donzik var død.”Hvorfor blev jeg ikke der inde? Hvorfor gik jeg? Hvor er jeg dog dum!” sagde Zofig rasende til sig selv. Den Hæse stirrede på hende og fortalte, at Donzik ikke var død. Zofig løb ind i klasselokalet og kyssede Donzik på kinden. Men Donzik havde ikke tid til kysseri lige nu, for han skulle hjælpe lærerinden ud fra gitteret. “Zofig tag dig sammen og hjælp mig med at flytte napperen og få gitteret af.” sagde Donzik bestemt. De fik napperen væk. Så hev og sled de i gitteret. Men det kom ikke af. Det var limet fast med napperens blod. Der var ikke noget at gøre. Lærerinden ville dø. “I kan da ikke bare lade mig ligge at dø:” sagde lærerinden fortabt. Lærerinden skreg ved tanken om, at hun skulle dø sådan her. Så fik Donzik en ide. “Har du prøvet at kravle længere ind i tunnelen bag dig?” spurgte Donzik. Men læreren havde slet ikke set tunnelen endnu.\nNu var lærerinden kommet ud, og hun takkede dem rigtig meget, for at de havde reddet hendes liv. Da lærerinden var gået sagde Den Hæse “Vi må afsted.” på en meget bestemt måde. Donzik undrede sig meget over, hvad de skulle. Zofig kiggede på Donzik med våde øjne. “Jeg bliver nødt til at forlade dig nu.” sagde Zofig, som begyndte at græde. Donzik syntes alt var et stort spøgsmålstegn. Den Hæse tog Donzik i armen og slæbte Donzik ud til hans hestevogn. De standsede ved et et af de nye huse. Den Hæse tog Donzik i armen igen, og de sneg sig ind i huset. Det var der, hvor der blev lavet nappere. “Undskyld jeg tager dig med til det her, men du er en særlig person. Du er den udvalgte.” hviskede Den Hæse til Donzik. Donzik forstod ikke noget som helst af, hvad Den Hæse snakkede om. Donzik nåede ikke at indføre et ord, før at Den Hæse snakkede videre. “Der er en masse skilte rundt i hele huset. Du skal følge et skilt, hvor der står NAPPER LORIE 24. Når du er kommet hen til napper lorie 24, skal du trykke på en stor rød træknap, som kun du kan trykke på. Og sørg for at du ikke bliver opdaget.” sagde Den Hæse bestemt og skubbede Donzik ud på en gang.\nDer gik en dame med hvid kittel, hvor der stod NAPPER LORIE 24. Donzik fulgte efter damen, fordi han tænkte, at det var nemmere at følge efter hende end at læse skilte. For Donzik kunne alligevel heller ikke læse, men han vidste godt hvordan 24, n og r så ud. Damen gik ind i et lille rum og låste døren. Det forstod Donzik ikke en dyt af. Han kiggede på skiltet ved siden af rummet. På skiltet var der malet en dame. Det var et tissehul damen var gået ind på. Det kunne Donzik ikke bruge til noget. Donzik begyndte at græde. Han syntes ikke, at der var noget der gav mening. Lige pludselig kom der to store nappere, og den ene opdagede Donzik. “SE. Der er en lille dreng,” råbte napperen, som så Donzik. “ EFTER HAM,” skreg de i kor. Donzik løb alt hvad han kunne, men der kom flere og flere nappere, fordi de to andre nappere lavede en masse støj og spektakel.\nDonzik løb ind i et af rummene, hvor der stod noget med 24. Donzik skyndte sig at låse døren med en stor hængelås. Han lod sig glide ned ad døren helt afslappet. Donzik så, at der var skrevet noget i gulvet. Der stod noget med 24, n og r. Donzik kiggede op, og nederst i rummet var den røde træknap. Det var den knap han skulle trykke på. Men han havde et problem. Rummet var fyldt med nappere, videnskabsmænd og børn som var halv nappere og halv barn, som stirrede på ham. Donzik skyndte sig at rejse sig op, og tog sit livs største chance. Han spænede alt, hvad han kunne hen til knappen. Men Donzik nåede ikke at komme hen til knappen før alle i rummet dannede en ring rundt om ham. Donzik vidste ikke, hvad han skulle gøre. Nu håbede Donzik bare, at Den Hæse ville komme med sin dolk og dræbe dem alle sammen. Donzik tog sin hånd ned i sin lomme da han tænkte på Den Hæses dolk, for den lå jo i hans lomme. Pludselig kunne han mærke noget skarpt. Det var dolken. Men hvor den kom fra vidst han ikke. Donzik tog dolken, og løb lige hen mod en napper og stak den i brystet på den. Han fik lavet et hul, som han løb igennem, men snublede. En af napperne var lige ved at få ham, men Donzik var hurtigt oppe på benene igen. Han løb alt, hvad han kunne hen til knappen og trykkede på den.\nEn efter en blev napperne til børn igen. Alle videnskabsmændene begyndte at græde, da de så at napperne forsvandt, men Donzik var ligeglad. Han skyndte sig bare over til Den Hæse. “Nu har jeg gjort det.” sagde Donzik glad. Den Hæse løb hen til napper lorie 24 og tog alle videnskabsmændene med hen til galgebakkerne.\nDa alle var hængt kom Zofig igen. Hun tog Den Hæse i hånden, og hviskede noget til ham. Donzik kiggede nysgerrigt på dem. “Vi har noget at fortælle dig.” sagde Zofig glad. “Vi er dine forældre.” sagde de i kor. Donzik blev helt varm i hele kroppen. “Jeg elsker jer.” sagde han lykkeligt. Os så gik de hjem og lavede sødt brød over bål, som tegn på hvor er vi glade for at vi er sammen igen.\nkampen, fantasy, nappere


3 gode grunde til at købe dig en Macbook | IT-Artikler.dk\n3 gode grunde til at købe dig en Macbook\nEr du i tvivl om du skal købe en Macbook eller en Windows computer? I så fald er denne artikel lige noget for dig.\nHer ser vi nemlig nærmere på, hvorfor Macbook er så godt et køb som det er. Det vil altså sige, at denne artikel især henvender sig til dig som kraftigt overvejer en Macbook, men lige mangler den sidste overbevisning før du svinger dankortet.\nEn af de helt store fordele ved at vælge en Macbook er, at den er rigtig hurtig. Hvad end du surfer på nettet eller ser billeder fra ferien, så ser Macbook’en lynhurtig til at reagere. Det er den især, hvis du vælger at købe den med SSD. SSD gør den hurtig som lynet – det tager ikke mere end et par sekunder for den at starte op og være klar til brug. Og det er der mange som synes rigtig godt om.\nDesignet er uovertruffen\nDer er ingen tvivl om, at en Macbook besidder et ganske formidabelt design. Dette gælder alt fra macbook opladeren til knappernes udformning på tastaturet. Derfor er denne computer et oplagt valg, hvis du godt kan lide et lækkert design og ikke mindst en gennemført smuk computer.\nSom du nok ved, så er Apple kendt for at lave nogle af markedets flotteste produkter – både indeni og udenpå. Derfor er Apple et super mærke at vælge, hvis du går meget op i udseendet på dit udstyr. Et lækkert udseende er også med til at gøre helhedsoplevelsen markant bedre.\nDen holder i mange år\nHvis du gerne vil undgå at købe ny computer hvert andet år, så er Macbook’en også lige noget for dig. Den kan nemlig holde i rigtig mange år, hvis du selvfølgelig passer ordenligt på den. Rigtig mange har deres Macbook i minimum fire år før de begynder at tænke på at købe en ny. Dette vidner altså om en computer, der virkelig kan holde længe sammenlignet med andre computere på markedet.\nEr du i tvivl om du skal købe en Macbook eller en Windows computer? I så fald er denne artikel lige noget for dig. Her ser vi nemlig nærmere på,…


Om os : MidtVest Pigekor\nMidtVest Pigekor vil udfordre grænserne for hvordan kormusik skabes og opleves!\nVi udforsker dynamikken mellem stemme, krop og koncertrum og kombinerer klassisk korklang med koreografi og performance.\nMidtVest Pigekor er grundlagt af Dorte Bille, som har været korleder og dirigent for koret siden starten i 2000.\nVejen til MidtVest Pigekor går via Børnekoret og Juniorkoret. Tilsammen tæller de fire kor cirka 130 piger og unge kvinder i alderen 5 til 22 år. Alle sangerne modtager undervisning i sang og hørelære på Den Jyske Sangskole i Herning.\nKorets klangideal er klassisk som udgangspunkt, men vores repertoire indeholder musik i forskellige genrer og med meget varieret musikalsk udtryk.\nVi har et højt aktivitets- og ambitionsniveau. MidtVest Pigekor har to ugentlige korprøver, giver 25 til 30 koncerter om året, øver intensivt på arbejdsweekender og korlejre, og rejser ca. en gang om året på koncertturne i udlandet. Vi bestiller og uropfører jævnligt nye korværker, og vi indspiller CD’er og musikvideoer.\nMidtVest Pigekor har et stort netværk. I løbet af et koncertår arbejder vi sammen med en lang række kulturinstitutioner, musikere og kunstnere.\nTilbagevendende samarbejdspartnere er blandt andre Det Jyske Barokensemble, den hollandske koreograf Panda van Proosdij, Operaen i Midten og La Maîtrise de Paris, ligesom vi har et fast samarbejde med Herning-Gjellerup Valgmenighedskirke, hvor vi giver flere koncerter årligt.\nI Textilforum i Herning har vi en utraditionel samarbejdspartner, som har lagt rum og stemninger til flere anderledes koncerter. Blandt andet har vi her lavet performances i samarbejde med kunstneren Annette Skov og lyddesigner Ole Wiinberg.


Om du er træneren der råber i halvlegen, lederen der spytter opgaver ud per mail, eller du bare vil have folk til at skæppe lidt i kirkebøssen, så har du brug for at kunne motivere til handling. Her får du fem fif til hvad du kan gøre.\nMotivation er et buzzword. Hvad end vi taler sport, virksomhedsledelse eller politik, bliver det mere og mere centralt at motivere mennesker til at gøre noget. Vi kan ikke bare læne os tilbage og antage at folk går i gang af sig selv. Vi bliver nødt til at motivere dem.\nI virkeligheden er motivationstanken hjertet af retorikken. Hvordan kan vi opfordre folk til at handle på den måde som vi ser som den bedste? Selv efter 2.500 års undersøgelser er det svært at give et klart svar på spørgsmålet, men der er dog nogle praktiske indgangsvinkler som kan stille dit budskab bedre.\n#1: Hjælp dem!\nI aktantmodellen, som mange har stiftet bekendtskab med i danskundervisningen, ligger en af nøglerne til at forstå motivation. Groft og forsimplet sagt bruges aktantmodellen i analyser af eventyr til at skelne mellem eventyrets helt, modstander, hjælper og mål, og det kan være utroligt interessant i forhold til kommunikation. Et vigtigt forhold sættes nemlig i fokus: Modtagerne af kommunikation er interesserede i deres eget mål, ikke i dit mål. De er helten i deres egen fortælling. Og der er som regel kun plads til én helt.\nDerfor skal du indtage en hjælperrolle hvor du sammensmelter dit mål og deres mål. For ikke længe siden kørte SKAT en tv-kampagne med budskabet: ”Du er ikke interesseret i at betale for meget eller for lidt. Du er interesseret i at betale din skat. Derfor laver vi nu et forslag til din forskudsopgørelse.” SKAT forsøger altså her at kombinere sit eget mål med modtagernes. De anerkender at systemet er svært – der er altså en modstander – men deres hjælp kan måske motivere modtageren til at handle rigtigt.\n#2: Giv dem (reelt) ansvar!\nDer er mange der taler om hvordan ejerskab kan være med til at skabe en følelse af medansvar. Det gør man selvfølgelig fordi ejerskab i sig selv kan være motiverende. Eksempelvis er der forsket i IKEA-effekten hvor forsøgspersoner tilskriver et objekt større værdi hvis de selv har været med til at lave det. Også selv om produktet reelt set er dårligere end det de ikke selv har lavet. Hvis man gerne vil opnå effekten af medansvar, forudsætter det en løsning der ligger ud over det rent kommunikative: Giv modtagerne reelt ejerskab i stedet for bare at tale om det.\nHandlingen skal ske, så udbyttet bliver konstruktivt for alle parter, og det kan derfor være en fordel at minde modtageren om at ejerskab forpligter og ikke er et ansvarsfrit område: ”Det er dig der har ansvaret for at holde målet rent.”\n#3: Anerkend og kritisér!\nHvor IKEA-effekten drejer sig om at give en følelse af at indsats giver mening, kan følelsen ødelægges af såkaldte Sisyfos-tilstande. Begrebet henter sit navn fra den græs-ke myte om Sisyfos der dømmes til at skubbe en sten op ad en bakke i uendelighed. Pointen er ikke kun at formåls- løst arbejde er demotiverende, men også at indtrykket af formålsløst arbejde er demotiverende. I den virkelige verden kan forskeren Dan Ariely konstatere at folk bliver næsten lige så demotiverede af manglende respons på deres arbejde som de bliver hvis man ødelægger produktet for øjnene af dem.\nDerfor er feedback og reaktioner fra træneren, lederen eller kollegaen afgørende for følelsen af motivation. Også selv om responsen er negativ.\nDet handler ikke nødvendigvis om at være blød og omfavnende. Det handler om at reagere og anerkende arbejdets tilstedeværelse: ”Tak for din tekst. Et godt udkast, men den er ikke god nok endnu.”\n#4: Giv konkrete babysteps!\nNår du forsøger at skabe motivation, kan diffuse visioner og mål komme til at dominere. Og det er meget svært at blive begejstret over en uigennemskuelig og abstrakt proces. Jo tydeligere dit mål står, des nemmere vil det som oftest være at lade sig begejstre og motivere. Derfor skal du supplere det store mål med et overblik over processen ved at inddele den i overkommelige og konkrete delmål.\nVed at tænke strategisk over din kommunikation kan du give følelsen af bevægelse mod det store mål. Og bevægelsen fremad er det der kan skabe mening i arbejd- et: ”’Blowin’ in the Wind’ er et svært nummer, men hvis du lærer at spille G, C og D, så har du allerede akkorderne på plads.”\n#5: Husk patos!\nEndelig skal du huske at motivation er en følelse. Eksempelvis kan det være motiverende for folk at blive den bedste, at hjælpe andre eller at hjælpe sig selv. Derfor er det vigtigt at overveje din brug af rationelle og følelsesmæs- sige argumenter.\nOg her er der en central ting at huske på: Jo mere man undersøger hvordan man motiverer, des mere finder man ud af at den rationelle økonomiske gevinst ikke spiller så stor en rolle som man skulle tro. Lønnen for arbejd- et er selvfølgelig ikke ligegyldig, men stolthed, fleksibilitet, selvbestemmelse og IKEA-effekten betyder meget.\nFaktisk ser det ud til at lønnen kun er den mest afgørende faktor når vi udfører arbejde vi ikke kan lide. Derfor skal du huske dine følelsesargumenter og huske at spørge dig selv: Hvorfor gør de det ikke allerede?\nSom oftest er forhindringerne relativt banale: Det er uoverskueligt, det er ikke det man plejer at gøre, eller det er slet og ret besværligt. Det er indvendinger du bliver nødt til at håndtere, og her er opskriften relativt simpel: Anerkend indvendingen, men forklar hvad udbyttet bliver – ”Jeg ved godt at du bliver træt af at losse til den bold i timevis, men det er det der skal til, hvis du vil se den svæve over muren, se den sejle op i trekanten og se frustrationen og skuffelsen i målmandens øjne.” R\nAf Kristoffer Raun Thomsen. Retorisk konsulent hos Rhetorica.\nRetorikMagasinet 93 (2014), s 10-11\n← Forrige Forrige indlæg: Politik er ikke en fodboldkamp\nNæste → Næste indlæg: Sportsstjernernes dummeste dopingundskyldninger


Djokovic nedlægger gruskongen Nadal i Paris – Ekstra Bladet\n11. jun. 2021 kl. 23:37\nDjokovic nedlægger gruskongen Nadal i Paris\nRafael Nadal tabte for kun tredje gang nogensinde i French Open, da Novak Djokovic spillede sig i finalen\nDjokovic skal søndag forsøge at vinde French Open for anden gang i karrieren. I finalen, der er Djokovics femte i Paris, venter Stefanos Tsitsipas. Den unge græker er i sin første grand slam-finale. Djokovic vandt for første gang French Open i 2016.\nRafael Nadal har vundet French Open hele 13 gange og så også ud til at være godt på vej mod endnu en finaledeltagelse tidligt i fredagens semifinale.\nSpanieren vandt i Djokovics to første servepartier og kom på 4-0. Nadal cruisede mod sætsejr, men Djokovic gjorde det svært for spanieren, der måtte tage syv sætbolde i brug.\nDet var måske en indikation. For i andet sæt tog Djokovic for alvor fat og kom ind i kampen.\nNederlaget var kun Rafael Nadals tredje på Roland Garros, hvor spanieren selvfølgelig kæmpede som altid. Foto: Martin Bureau/Ritzau Scanpix\nTredje sæt blev en opvisning i god tennis. De to tennisikoner duellerede på et meget højt niveau. Ingen ville give sig. Først brød Djokovic midt i sættet, så gjorde Nadal, inden Djokovic gentog bedriften.\nNadal fulgte op og udlignede til 5-5 i Djokovics serv. Lidt efter stod det klart, at der skulle tiebreak til for at finde en vinder af sættet.\nHer vandt Djokovic 7-4. Egentlig skulle tilskuerne på grund af et udgangsforbud i Paris have været sendt hjem efter tredje sæt, der sluttede cirka 22.45, men de fik altså lov at blive.\nI fjerde sæt kunne de se Djokovic lukke kampen i overbevisende stil. Serberen tabte ganske vist første parti i egen serv, men derefter så Djokovic sig ikke tilbage.\n0-2 blev til 6-2, og så måtte Nadal abdicere. Det var spanierens kun tredje nederlag nogensinde ved French Open.


Netflix giver os et smugkig på Zack Snyders sci-fi-epos Rebel Moon og bekræfter den fulde rolleliste | TechRadar\nNetflix giver os et smugkig på Zack Snyders sci-fi-epos Rebel Moon og bekræfter den fulde rolleliste\nAf Vivi Knudsen Med bidrag fra Tom Goodwyn published 13 February 22\nPå rejse ud i det ukendte...\nNetflix giver os et smugkig på den første konceptkunst fra Rebel Moon, den nye science-fiction-film fra instruktøren Zack Snyder.\nFilmen er i øjeblikket i forproduktion, og det forventes, at optagelserne starter senere i år. Netflix er som altid meget tys-tys, når det kommer til at offentliggøre premieredatoer, og de har heller ikke givet nogen som helst praj om, hvornår denne film udkomme på streamingtjenesten.\nMen som du kan se ud fra de første billeder, er vi ude i et seriøst episk territorium...\nHvad er Rebel Moon?\nSjovt nok startede Rebel Moon som en Star Wars- idé.\nTilbage i 2012, før Disney opkøbte Lucasfilm, fremlagde Snyder idéen for at få en chance for at arbejde inden for Star Wars-universet.\nEfter Disneys overtog ændrede han projektet og forvandlede det til et nyt koncept.\nIfølge Variety kommer Rebel Moon til at følge en enigmatisk ung kvinde, der lever i en fredelig koloni i udkanten af en galakse langt langt borte.\nDen unge kvindes liv tager en drastisk drejning, da hun bliver bedt om at finde krigere, der kan afværge en truende invasion under ledelse af en despotisk tyran ved navn Regent Balisarius.\nSnyder producerer filmen sammen med sin kone Deborah, og han har skrevet manuskriptet i samarbejde Shay Hatten og Kurt Johnstad.\nHattens seneste arbejde inkluderer John Wick 3: Parabellum og et samarbejde med Snyder på zombie-heist-filmen Army Of The Dead.\nJohnstad har arbejdet med Snyder gennem årene og har både været med til at skrive 300 og efterfølgeren 300: Rise Of An Empire.\nThe Rebel Moon medvirkende: Hvem er med?\nTidligere kunne Snyder kun bekræfte, at Sofia Boutella, som er kendt fra The Mummy og Kingsman: The Secret Service, ville komme til at spille en af hovedrollerne . Men nu har han endelig afsløret resten af stjerneholdet.\nCharlie Hunnam, Djimon Hounsou, Ray Fisher, Doona Bae, Jena Malone, Staz Nair, E. Duffy, Charlotte Maggi og Sky Yang står også på listen over medvirkende.\nSnyder kommer altså til at arbejde sammen med Fisher endnu engang efter deres samarbejdede på Justice League. Malone havde også en mindre rolle i den film, men de scener endte med at blive skåret fra.\nHvad arbejder Zack Snyder ellers på for tiden?\nZack Snyder er en travl mand især nu, hvor hans zombie-franchise Army Of The Dead vokser og vokser.\nFilmen Army Of Thieves, som er den narrative forløber for gyserfilmen Army Of The Dead, udkom i oktober 2021, og også her sidder Snyder i en af producerstolene.\nLige nu er han i gang med planlægningen af en efterfølger til Army Of The Dead med titlen Planet Of The Dead, samt en anime-serie kaldet Army Of The Dead: Lost Vegas.\nDerudover skal Snyder også være instruktør på en tilpasning af Ayn Rands roman The Fountainhead fra 1943.\nInstruktøren har tidligere afsløret, at han arbejder på en ny version af historien om kong Arthur. Der har været flere mislykkede forsøg på at levere en ny King Arthur-franchise i nyere filmhistorie, men det viser sig, at udfordringen er et spørgsmål om økonomi...\nAnatomy of a Scandal: Ny psykologiske thriller på Netflix\nDe bedste serier på Netflix: De mest binge-værdige serier i februar 2022


Billigt lån ender i boligsælgernes lommer: Bolig\nBilligt lån ender i boligsælgernes lommer\nNu er det igen blevet attraktivt at finansiere sit boligkøb til en fast rente på 2,5 procent. Men det betyder ikke, at du får en billigere bolig.\nAf Andreas Lønstrup - 13. august 2015\n2,5-pct. lånet gør comeback efter en periode med lunkne jobtal fra USA og devalueringer i Kina. Det gavner potentielt set alle, der skal ud og købe bolig, men i øjeblikket er der en tendens til, at den lave rente bliver indregnet i huspriserne.\n”Som regel deler sælger og køber gevinsten ved rentefald i porten, men i øjeblikket er det sælgers marked i de store byer, og derfor forventer jeg ikke, at den lavere rente vil komme køberne til gode,” siger Curt Liliegreen, sekretariatschef i Boligøkonomisk Videncenter.\nHan forventer derfor, at den faldende rente vil kunne give boligpriserne endnu mere vind i sejlene.\nNy chance for konvertering\nDet gælder dog ikke kun for boligpriserne. Også konverteringsmarkedet, der kørte for fuld udblæsning i årets første måneder, kan få et mindre comeback.\n”Mange af dem, der ikke konverterede deres 3,5 og 4 pct. lån til 1,5 pct. og 2 pct. i foråret, har nu chancen igen,” forklarer Curt Liliengreen.\n2,5 pct. er stadig en attraktiv rente, vurderer Curt Liliengreen. Han tror, at mange af de boligejere, der ikke fik konverteret i foråret, vil kunne gribe chancen nu, men han vil ikke spå om, hvor længe 2,5 procentslånet fortsætter med at være attraktivt.


Køb Vinter&Bloom Soft Grid Vaffeltæppe, Lyserød | Jollyroom\nVinter & Bloom Soft Grid Vaffeltæppe er et herligt babytæppe af ringspundet bomuld i højeste kvalitet. Tæppet passer rigtigt goft til de varmere dage eller i soveværelset da vaffelmønstret giver god luftcirkulation og hjælper med at holde en behagelig tempe... Læs mere\nVinter & Bloom Soft Grid Vaffeltæppe er et herligt babytæppe af ringspundet bomuld i højeste kvalitet. Tæppet passer rigtigt goft til de varmere dage eller i soveværelset da vaffelmønstret giver god luftcirkulation og hjælper med at holde en behagelig temperatur. Mål: 100 x 75 cm.Materiale: 100% polyuretan. Sål: 100% EVA-Gummi.Vaskeanvisninger: Maskinvask ved 40°C.Farve: Lyserød.\nSe mere fra Vinter & Bloom »


former for massage medier\nMassage er en behandling, teknik , der bruger forskellige typer af trit for terapeutisk effekt . Let tryk kan støtte i afslapning og fjernelse af toksiner . Fastere touch kan bidrage til at stimulere blodgennemstrømningen og lindre muskler . Dyb massage kan hjælpe med healing og lindre smerte . Massage kan også optage brugen af disse materialer som glatte , varme sten . Massage medier hjælpe med at holde massage bevægelser væske , der opretholder det terapeutiske og afslappende kvaliteter massage . Forskellige medier er egnet til forskellige former for massage .\nDette er den mest almindelige massage medium terapeuter brug . Traditionelt er vegetabilske olier bruges til at fremme glide og glide i længere perioder , således at terapeuten for at bruge glatte kontrollerede bevægelser uden klemning eller trække i huden . De bedste sorter af massageolier ikke absorberer i huden hurtigt eller arbejdede i let , men er gratis på huden og ligner de samme kendetegn som hudens egen naturlige olier . Det er nemt kombineres med æteriske olier for at tilføje en aromaterapeutiske element til massage . Mange populære massage olier indeholder en bred vifte af naturlige ingredienser , der gavner huden , såsom antioxidanter som vitamin A , C og E , og vindruekerneekstrakt samt lipider og aminosyrer . De mest almindeligt forekommende sorter af olie , der anvendes ved massører omfatter sød mandelolie , vindruekerneolie , jojoba olie og solsikkeolie .\nDette medium er velegnet til de klienter, der har brug for en dybere væv arbejde og kræver en tungere medium . Den tykke base giver længerevarende slip og svæve end lettere formuleringer . Det er også godt for kunder , der er olie-fobiske eller ikke kan lide fornemmelsen af olie på deres hud . Det kan være lettere at vaske end olie og efterlader en ikke-fedtet fornemmelse.\nDette medium fungerer godt på dem med en masse naturlige olie i deres hud . Den fugter samtidig med slip og glide , og er bedst egnet til let massage teknikker , såsom manuel lymfedrænage . Det er beregnet til at blive siddende på huden , fordi det er arbejdet i løbet af massage , så ingen skylning eller frotté off er nødvendigt efter behandlingen .\nMassage lotion er godt for små områder eller til hurtig behandling , da dens konsistens er lettere end olie eller creme . Lotion tendens til at absorbere ind i huden på sin egen eller meget hurtigt med anvendelsen af pres , så det er ikke velegnet til lange behandlinger eller hele kroppen massage. Den fugter , behøver ikke skylle eller frott¨¦ slukket , og efterlader huden blød og hydreret .\nDette medium er ikke almindeligt , men har en tradition for anvendelse i både ayurvedisk og zoneterapi . Pulvere er ikke absorberes , så de kan producere en langvarig glide med en glat , tør fornemmelse. Herbal pulver , som bukkehorn pulver , der bruges sammen med mere traditionelle pulver , såsom majsstivelse , hirse og arrowroot . Pulver er fantastisk til massage områder med stor risiko for olie eller sved , som hovedbunden og fødder . En masse pulver er nødvendig for at skabe resultater .\nfordelene ved en ansigtsmassage\nhvordan du fjerner voks fra øjenbryn\nhvordan man laver en sukker scrub\nhvordan man kan gøre æteriske olier\nhvordan man kan gøre akrylnegle holder længere\nLæs mere: hvordan man kan ændre pærer i Sunquest pro 26 Solarium


Samarbejde om udstillingen “Et håndtryk” – Odense Bys Museer\nKaren Westphal Eriksen Post.doc.\nHåndtryk på kryds og tværs\nEfterårets udstilling på Fyns Kunstmuseum hed Et håndtryk – Dansk-fransk avantgardekunst 1945-1980 og handlede om et håndtryk mellem kunstnere. Den handlede om mødet mellem dansk og fransk kunst efter Anden Verdenskrig, hvor kunstnere mødtes for sammen at undersøge kunstens formsprog, nærmere bestemt den geometriske abstraktion, som i Danmark kaldes for konkret kunst. Det er kun passende, at en udstilling, som tager udgangspunkt i samarbejde og møder, også selv kom i stand som et samarbejde mellem Odense Bys Museer og en række "gæster", inklusive undertegnede.\nI 1963 malede Richard Mortensen og Jean Arp sammen en række billeder, hvoraf et i dag er i Fyns Kunstmuseums samling. Det har netop titlen Et håndtryk, og det er her udstillingens titel var hentet fra og på sin vis også dens tema. De to kunstnere mødtes om kunsten helt inde i kunstværket, idet Mortensen skabte maleriske rum til Arps former. Men samarbejdet var kun et af mange møder, for i slutningen af 1940’erne opstod et frugtbart samarbejde mellem det danske udstillingsfællesskab Linien II og det franske Galerie Denise René i Paris. Både i Danmark og i Frankrig var der efter Anden Verdenskrig grupper af kunstnere, som interesserede sig for at undersøge kunstens formsprog og skabe en konkret kunst. En kunst som ikke forestillede noget, men blot og bart var. Dvs. en kunst som var abstrakt og som oftest nonfigurativ, og hvis principielle virkemidler var form og farve.\nJean Arp og Richard Mortensen, "Et håndtryk", (1963), Olie på lærred, 100 × 81 cm. Fyns Kunstmuseum.\nMange danske kunstnere tog til Paris efter krigen, herunder også maleren Richard Mortensen og billedhuggeren Robert Jacobsen, som i vinteren 1947-48 fik kontakt til Galerie Denise René og efterfølgende fik fast tilknytning. Det var hovedsageligt igennem disse to lidt ældre danske kunstnere, at kontakten hjem til Danmark og Linien II blev formidlet, og de franske kunstnere kom med på Linien II’s udstillinger i København i 1948 og 1949.\nBetydningen af at få syn for hinandens kunst via udstillinger kan næppe undervurderes og kan fornemmes i udtalelser som denne fra multikunstneren Richard Winther, der i skriftet Linien’s dokumenteri 1948 beskrev betydningen af at se den franske kunst introduceret i Danmark: "galerie denise rene’s udstilling i tokanten i april 1948 fik mig til klarere at se den danske abstrakte kunst, det er lettere at drage sammenligninger, når to størrelser er i umiddelbar nærhed af hinanden. . .jeg brød konsekvent med enhver forbindelse med den ydre natur." Winther refererer her til en udstilling i Tokanten i København, hvor Galerie Denise Renés kunstnere for første gang udstillede i Danmark. Blot få måneder senere udstillede kunstnere fra det franske galleri igen i Danmark, denne gang sammen med danskerne på Linien II’s anden udstilling.\nHermed fik både franske og danske kunstnere set hinandens kunst, og flere af de franske kunstnere opholdt sig i forbindelse med udstillingerne hos de danske kunstnere i Danmark, ligesom de danske opholdt sig i Paris. Dermed var grunden lagt, til at man kunne arbejde sammen om et fælles kunstnerisk projekt. Et projekt, som handlede om at undersøge kunstens formsprog og kortlægge formernes og farvernes virkninger i en art kunstens ABC. F.eks. blev både den franske kunstner Jean Dewasne og den danske mobilemager og maler Ib Geertsen optaget af maleriets flade som en realitet. Begge arbejdede med maleriets todimensionalitet. Med hvordan man kunne bygge et billede op, som ikke negerede maleriets flade. Dewasnes Objet en acte opus 115,1949, Ny Carlsberg Glyptotek og Geertsens Dynamisk rum II, 1950/1988, Statens Museum for Kunst, er eksempler på, at de to kunstnere arbejdede tæt på hinanden med de samme formmæssige problemer. I begge malerier balancerer former og farver på maleriets flade, og enhver ansats til dybde i f.eks. form modvirkes af farven eller omvendt. Hermed udfordrer de to kunstnere vores synssans og trang til at genkende former og helheder i det, vi ser, og billederne bliver så at sige til, idet vi ser på dem. Det fordrer, at vi tager os tid og opmærksomhed til at opleve, hvordan farverne og formerne arter sig. Handlingen i billederne er altså ikke "det de forestiller" – for de forestiller ikke noget – den er derimod lig med vores oplevelse af billederne.\nJean Dewasne, "Objet en acte opus 115", 1949, olie på masonit, 58 × 79 cm, Ny Carlsberg Glyptotek, København\nIb Geertsen, "Dynamisk rum II", 1950/1988. Olie på lærred opsat på træfiberplade, 91,8 × 115,8 cm, Statens Museum for Kunst.\nVærker fra Statens Museum for Kunst og Fyns Kunstmuseum\nUdstillingen sigtede på at sammenstille kunstværker, så netop korrespondancer som dem mellem Dewasne og Geertsen trådte frem. Ikke mindst fordi udstillingen var en samlingspræsentation af ikke én, men to samlinger, og mødet mellem kunstværker således både et indhold i udstillingen og det formelle udgangspunkt. Fyns Kunstmuseum er specialmuseum for konkret kunst, og det er denne del af samlingen, som udstillingen præsenterede, men i dialog med en del af Statens Museum for Kunsts samling af kunst inden for samme område.\nRichard Winther giver i ovennævnte citat udtryk for, hvor givende det kan være at se ny kunst i sammenhæng med allerede kendt kunst. Han beskriver relevansen for sin egen kunstneriske udvikling, men citatet har også noget at sige andre brugere af kunsten, f.eks. museumsgæsten. Netop med en permanent samling kan det med mellemrum være relevant at lade de velkendte værker optræde i nye sammenhænge. F.eks. ved at blande værkerne op med værker fra Statens Museum for Kunst. Udstillingen var således bygget ligeligt op af værker fra begge museers fine samlinger.\nDet gav mulighed for at opstille spændende værkkorrespondancer og ikke mindst at vise de franske kunstnere, som var så vigtige på denne tid, og som ikke er repræsenteret i Fyns Kunstmuseums samling. De franske kunstnere blev yderligere repræsenteret med udvalgte værker fra Ny Carlsberg Glyptotek. Glyptoteket råder i dag over Erik Andreasens unikke kunstsamling. Erik Andreasen var en af de samlere, der i 1940’erne og 1950’erne købte kunst af de franske kunstnere, som kom til Danmark som følge af samarbejdet mellem Denise René og de danske Linien II-kunstnere.\nDet store lån af værker fra Statens Museum for Kunst muliggjorde basalt set udstillingen, men samarbejdsdelen har rakt videre end villigheden til et storstilet udlån. Konceptet bag udstillingen var i første omgang udarbejdet af de to museer i samarbejde, nemlig af museumsinspektør ved Fyns Kunstmuseum Gertrud Hvidberg-Hansen og museumsinspektør ved Statens Museum for Kunst Dorthe Aagesen. Dorthe Aagesen har løbende været involveret i projektet, mens Gertrud Hvidberg-Hansen kort efter opstart gik på barsel, og undertegnede blev inviteret til at gå videre med realiseringen af udstillingen. Samarbejdet med Statens Museum for Kunst har betydet, at vi til udstillingen har kunnet producere to formidlingsfilm sammen med Statens Museum for Kunsts web-tv-afdeling "Digitale produktioner" under ledelse af Mathilde Schytz Juul. Den ene film er en formidlingsfilm med udgangspunkt i udstillingens temaer, som er at finde på Statens Museum for Kunsts hjemmeside. Den anden film kan også ses på nettet, men var også det første, der mødte museumsgæsten i udstillingen. Filmen er en collage af værker fra udstillingen og værker af de samme kunstnere, men i det offentlige rum. Blandt andet Gunnar Aagaard Andersens udsmykning af Odense Koncerthus og Robert Jacobsens skulptur på Flakhaven i Odense midtby Mange af kunstnerne på udstillingen beskæftigede sig med offentlige udsmykningsopgaver og var generelt optaget af at få deres kunst ud til et publikum i et rum, som ikke nødvendigvis var museets eller galleriets finkulturelle rum. Med anslagsfilmen til udstillingen produceret af Statens Museum for Kunst kom kunsten på museet i forbindelse med kunsten i det offentlige rum og knyttede an til et af udstillingens seks temaer, temaet "konkret i verden", som netop viste værker, der på forskellig vis relaterede sig til ambitionen om at få kunsten ud i byrummet. Det var også en primer for gæsterne, som fra starten af udstillingen signalerede, hvad det handlede om: oplevelsen af former og farver.\nGlødende farvepragt og lysende ligheder\nAt formidle det historiske møde mellem kunstnere og få publikum til at møde kunsten den dag i dag var hensigten med udstillingen, og i den forbindelse var det af afgørende betydning at have vide rammer for udstillingsarkitekturen. At udstille konkret kunst er paradoksalt nok ligetil og ikke spor let. Den abstrakte kunst har gået sin sejrsgang i den vestlige verden i hele det 20. århundrede og er velkendt af stort set alle og enhver: Moderne kunst er abstrakt kunst – den slags kunst, der ikke forestiller noget. Men derfra og så til at finde det interessant er der for mange mennesker et stykke vej – for hvad handler det egentlig om. Her kan kunsthistorikerne fortælle om kunstens udvikling, strømninger og forbindelser kunsterne imellem, men når man ser på billederne og skulpturerne, er der stadig ikke noget motiv eller nogen klar fortælling, og netop fordi de fleste mennesker i dag ved, at abstrakt kunst er "fin" kunst, kan det opleves både uvedkommende og ekskluderende, hvis man så alligevel ikke helt føler, at man forstår det.\nFra udstillingen Et håndtryk. Dansk-iransk avantgardekunst 1945-1980" med Gunnar Aagaard Andersens "Hældningskoefficient 1:2:3", 1950, Statens Museum for Kunst til venstre i fotoet. Fra udstillingsrummet "Konstruktion og system". I forgrunden Robert Jacobsens skulptur "Volume contre volume", 1960,Fyns Kunstmuseum.\nGallerist Denise René, ca. 1948-49\nAuguste Herbin, Jean Dewasne og Robert Jacobsen. Courtesy Galerie Denise René.\nAt publikum skulle føle sig udenfor, ville vi gerne undgå på Håndtryksudstillingen. I stedet arbejdede vi på at invitere folk med indenfor i formernes verden – den verden, som kunstnerne selv bevægede sig i og udforskede. Det gjorde vi med udgangspunkt i et omfattende arkivmateriale lånt fra Galerie Denise René i Paris. Når man har fotos af kunstnerne og deres udstillinger, udstillingskataloger og ferniseringsinvitationer sammen med kunstværkerne, bliver de abstrakte kunstværker på sin vis mindre abstrakte og mere konkrete, for de bliver forankret i et bestemt tidsrum og en bestemt sammenhæng. Centralt i skulptursalen på Fyns Kunstmuseum, hvor udstillingen blev vist, byggede vi et arkivrum til arkivmaterialerne, hvor man kunne fordybe sig i udstillingskataloger og formidlingshæftet til udstillingen, lytte til nogle af de danske maleres eksperimenter med konkret musik eller tage en tænkepause. I dette rum blev udstillingens tematik kommunikeret med tre fotostater på hver sin væg, som var forstørrelser af tre arkivfotos fra Galerie Denise René. Det ene var et pressefoto fra c. 1948 af Denise René, hvor hun ligger på en mængde udstillingsplakater fra sit galleri, og hvor fotografen tydeligt har sat hendes rolle som formidler af den konkrete kunst både indbyrdes mellem kunstnerne og til et voksende kunstpublikum i Europa, herunder særligt Frankrig og Skandinavien, i scene. Det andet er et foto af de franske kunstnere August Herbin, Jean Dewasne og danskeren Robert Jacobsen, som sammen står fordybet over et ark eller print. Her bliver det kunstneriske møde virkeligt og konkret. Det at arbejde sammen, diskutere og udvikle sin kunst. Det tredje foto var fra udstillingen "Fransk skulptur fra Rodin til i dag" (orig. La Sculpture en France de Rodin å Nos Jours) i 1949, hvor blandt andre Robert Jacobsen deltog. På fotoet fremstår Denise René i silhuet blandt skulpturerne, som endnu en form blandt de skulpturelle former -den formverden, som udstillingens værker alle tager del i.\nDenise René på udstillingen "La Sculpture en France de Rodin a Nos Jour" (Fransk skulptur fra Rodin til i dag), 1949. Courtesy Galerie Denise René.\nFra udstillingen "Et håndtryk. Dansk-fransk avantgardekunst 1945-1980" med skulpturer af Robert Jacobsen sat overfor malerier af Serge Poliakoff, Jean Deyrolle og Richard Mortensen.\nEndnu en vigtig samarbejdspartner på udstillingsprojektet var udstillingsarkitekt Anne Schnettler, som forholdt sig til den fortælling, der ligger i de tre fotos. Med afsæt i disse og i tre malerier af Gunnar Aagaard Andersen, alle med titlen Hældningskoefficient 1:2:3,1950, Statens Museum for Kunst, skabte hun en udstillingsarkitektur, som bestod af syv skiftevis lukkede og åbne rum. Skarpe vinkler og sortmalede vægge samlede værkerne i fortættede grupper, og der var arbejdet intensivt med ophængning og lyssætning med henblik på at understrege værkernes indbyrdes sammenhænge og få kunst, som ellers ofte hænger på lige linje på kolde hvide vægge, til at træde frem i sin glødende form og farvepragt og på den måde blive levende og ligetil for nutidens publikum. Udstillingsarkitektur er et medie, man kun sjældent får mulighed for at formidle igennem, når man som jeg til daglig er ph.d.-stipendiat ved Afdeling for Kunsthistorie ved Københavns Universitets Institut for Kunst og Kulturvidenskab, hvor jeg blandt andet skriver om den kunst, som var med på udstillingen. Som ekstern tilrettelægger af udstillingen var det derfor interessant at samarbejde med arkitekt Anne Schnettler om at formidle et fagligt indhold via udstillingsopbygningen. Arkitekturen integrerede ikke blot de traditionelle medier, maleri, skulptur og grafik, men også eksperimentalfilm, som blev projiceret direkte på væggen i de respektive udstillingsrum, ikke mindst i udstillingsrummet "bevægelse i kunsten", som netop tog udgangspunkt i eksperimentalfilmens betydning for kunstnernes undersøgelser af medialitet og formsprog -også i billedkunst og skulptur. Det var magtpåliggende at vise et udvalg af eksperimentalfilm som kunstværker på lige fod med skulptur og maleri, fordi det var den måde, kunstnerne betragtede dem på. Også selv om man ikke dengang havde teknik til at integrere filmmediet på samme måde, som vi kan i dag.\nTil udstillingen hørte også et gratis katalog, som præsenterede den historiske ramme og udstillingens seks temaer: Figurforskydning, Eksperimenter med fladen, Billedrum, Konstruktion og system, Bevægelse i kunsten og Konkret i verden. Kataloget fik gæsterne ved indgangen og kunne bruge det som guide rundt i udstillingen eller tage med sig hjem til senere fordybelse.\nEksternt samarbejde – og internt\nEn udstilling er altid et resultat af et samarbejde, men Et håndtryk mere end de fleste. Som institutionelt samarbejde med Statens Museum for Kunst tegnede den en ny profil for Fyns Kunstmuseum udadtil, men hertil er det værd også at tilføje værdien af samarbejde internt i en organisation, for resultater kommer ikke af sig selv. Mange mennesker var involveret i at lave Håndtryksudstillingen, både udefrakommende som jeg selv, men ikke mindst fra mange afdelinger af Odense Bys Museer -og mange kastede sig med begejstring og kompetence over andre opgaver end dem, de plejer at beskæftige sig med. Nogen bidrog med en lille brik til udstillingen, andre med en stor, men alle var med til at lave udstillingen og har en andel i det færdige resultat – og det færdige resultat vidner om viljen og evnen til samarbejde. Åbningen af udstillingen blev en festlige afslutning på mit samarbejde med Odense Bys Museer. Tak for invitationen til at tilrettelægge udstillingen, tak for indsatsen – og tak for samarbejdet.


San Lorenzo Rooms tilbyder billig indkvartering i Rom.\nHotellet ligger tæt ved Trevi-fontænen, Colosseum og St. Peter in Chains, og inden for gåafstand af Termini (metrostation) undergrundsstationen. Hotellet ligger 2 km fra centrum af Rom.\nHotellet består af 7 værelser, som er indrettede med aircondition, buksepresse, en minibar, en privat værdiboks og et påklædningsområde. En bruser, en hårtørrer og tøfler kan blive fundet i alle badeværelser.\nCiampino lufthavn kan nås på 15 minutter i bil fra San Lorenzo Rooms.\nGæsterne vil drage fordel af en elevator, en aviskiosk og en værdiboks samt lægeservice, en shopping-service og døgnåben reception.


Pegasos World med 10.000m2 pool - Opdagelse.dk\nDet er bestemt ikke hver dag man falder over et hotel med en pool på hele 10.000m2, og faktisk markedsfører Pegasos World i Tyrkiet sig med, at have den største pool i middelhavet. Foruden den overdådige pool, er hotellet yderligere beliggende helt ud til strandkanten, så dette hotel er et ferieparadis for strandløver og børnefamilier.\nVi bookede en ferie på Pegasos World tilbage i 2011 gennem Nazar. Rejsen kostede ca 5000 kr pr person og var all inclusive. Det vil sige at vi morgen middag og aften blev forkælet med den helt store buffetanretning. Herudover var der flere gange om dagen lukket op for snacks samt drinks og natmad. Det er stort set umuligt at gå sultne i seng på dette hotel, og vi endte da også begge med at tage ca 5 kg på.\nInkluderet i rejsens pris var desuden et besøg på et af hotellets eksklusive restauranter. De havde 3 stk – italiensk, tyrkisk, kinesisk. Foruden dette éne besøg skulle man punge op af egen lomme. Det skal lige siges at man sagtens kunne nøjes med buffeten, som serverede nye retter hver aften, men at det var skønt med et lille afbræk. Vi valgte den tyrkiske restaurant og fik prøvet lidt tyrkiske specialiteter.\n10.000 m2 pool\nPegasos World har et kæmpe poolområde på 10.000 m2, of rejsende som et par kunne man hurtigt begynde at frygte at denne pool ville være proppet med børnefamilier, men faktisk var den godt opdelt med børne og voksenbasin, og herudover var poolen bare så stor, at der var god plads. Rundt om poolen var der placeret liggestole, og som på så mange andre destinationer er det en god ide at komme ud og reservere en god plads tidligt på dagen før stolene bliver taget.\nI løbet af dagen er der desuden en masse aktiviteter for både børn og voksne i og omkring poolen. Hotellet har endda deres egen sang og dans som de spiller jævnligt, og som man får helt på hjernen. Den bliver udført af de mange entertainere, som er hyret til at gå rundt og hygge om gæsterne.\nPegasos World er klart et hotel jeg kan anbefale jer at tage hen hvadend det er badeferie for et par eller hele børnefamilien. Læs meget mere om hotellet på www.nazar.dk.


E-SPORT - SPORTSGRENE - vindingeif\nInteresserer du dig for CS:GO, LOL, Fortnite og computerspil\nMulighed for at være social med ligesindede indenfor E-Sport\nMulighed for at spille sammen med andre, der deler din glæde ved gaming\nMulighed for at tage til LAN som et hold og dyste i forskellige online og onsite turneringer\nMulighed for at være en del af et voksende IT- og gaming community i Vindinge\nVELKOMMEN TIL E-SPORT AFDELINGEN\nE-Sport er på vej frem, og vores vision er at have vores helt eget E-Sport hold.\nFor at nå denne vision er vores første skridt at afholde jævnlige LAN parties som tilbud for de unge mennesker.\nMålgruppen er teenagere, og vi forventer at afholde ca. 4 LAN party om året.🕹😃\nFølg vores Facebook side 👀 for at få de seneste nyheder om E-Sport i Vindinge.\nVindinge E-Sport er nu en afdeling i Vindinge Idrætsforening på lige fod med fodbold, motion, håndbold, gymnastik og badminton. Bestyrelsen gav i januar 2018 opbakning til at arbejde hen imod en egentlig E-Sports afdeling. På bestyrelsesmødet i marts 2019 blev den "sovende" Dilitant-afdeling omdøbt til E-Sport og afdelingen var dermed en realitet.\nVindinge E-Sport er primært henvendt mod de 10-18 årige børn og unge i Vindinge. Vi stræber dog mod at tilbyde arrangementer for alle interesserede. På sigt vil der oprettes egentlige Esports træningshold. Som en idrætsforening vil træning i E-Sport naturligt også fokusere på en sund livsstil og både mental og fysisk træning. Det fokus vil også være til stede, når der afholdes LAN-parties. Dette fokus er nødvendigt for at opnå de bedste E-Sports resultater.\nHer fortæller vi, hvis der er ændringer til holdene, lægger billeder og videoer op og nyheder.\nDu kan logge ind herunder og se, hvad du er tilmeldt.\nEr der tilmeldt flere fra husstanden på din mail, kan du, når du er logget ind, vælge hvem du vil se data på.


Comfy & Casual - Get the Look - Inspiration\nDet danske ord hygge er lige et begreb for denne kategori. Vi kender alle de dage hvor man blot ønsker at føle sig godt tilpas og komfortable i sit tøj. Vi har derfor samlet lidt trendy outfit men som er casual og comfy lige som vi kan lide det.\nDu kan derfor roligt bevæge dig ud af huset i de her sæt, da de udover at være comfy, fremstår super lækre og flotte. Perfekt til sådan en dag, som vi alle har engang imellem.


Fantastisk og Stabilt Wifi på alle 3 etager? | YouSee Community\nVi bor i et rækkehus med 3 etager, og teknikeren som satte vores modem op, gjorde det via telefonstikket (Hvidt A/C med 2,4 og 5ghz)\ni vores kælderen. Hvilket betyder at vi har dårligt og ustabilt wifi i både stueplan og 1. sal.\nHvordan for jeg fantastisk, hurtigt og stabilt wifi i hele hytten? Wifi forlænger som jeg har købt via Yousee/TDC gør ingen forskel.\nBedste svar af Slangefar 15 februar 2017, 15:01\nDet optimale vil være et access point midt på alle 3 etager, men det kræver der er kabling ned til router (eller den nemt kan etableres).\nHvis en wifi extender på f.eks. din første sal ikke kan se routeren i kælderen vil den ikke virke. Mange tror man skal sætte wifi extenderen, hvor der er problemer, men det er forkert. Wifi extenderen kan kun levere hvad den selv fange. Kan den kun fange f.eks. 25 Mbit, kan den reelt kun levere det samme.\nMan placerer ikke er modem i kælderen, det er det værste sted, det skal have en så central placering som muligt, så i dit tilfælde vil det være så centralt som muligt i stueplanet.\nALTID så højt og så frit som det er muligt, så i dit tilfælde stueplanet for bedst mulige dækning hvis det skal række i hele huset.\nHusk rækkevidden er bedst på 2,4Ghz, på 5Ghz knap så langt, men færre forstyrrelser.\nEr det slet ikke muligt at tilføje noget hardware i stueplan og 1. sal? Som der bare er fuld knald på.\nDet nytter jo ikke noget at opsætte en enhed der modtager det trådløst fra Routeren, når signalet er dårligt.\nOptimer placering af Routeren.\nDer er trukket RJ45 stik til stue etagen, men intet telefonstik, så det bliver ikke nemt at flytte TDC routeren.\nHar faktisk forsøgt med at tilslutte en Apple Time Capsule kablet og bruge dem som wifi router i stueplan, men det er også meget ustabilt, tror den står og konflikter med TDC routeren.\nHvis begge er aktive med samme navn/kode, skal de ikke køre på samme kanal. Ideelt set bruger du de 3 rene kanaler 1, 6 og 11 (her er ikke nogen overlappende signaler).\nHer er der meget trafik på 2,4 Ghz, der er over lap på det hele.\nJa, der er vist ikke enighed om at følge 1, 6, 11 Alle ville nyde bedst af at alle fulgte dette mønster.\nHar ingen betydning, bruger 5 Ghz, der er kun udover mig selv 2 andre net inden for rækkevidde, så masser af plads.\nJeg ville købe et gigabit powerline sæt og opsætte det fra kælderen - derefter sætte en powerline i stuen og sætte en router på den - evt. gøre det samme på 1. sal - på den måde får du stort set fuldt signal på alle etager og kan så opsætte trådløst hvis der også er behov for det, på de forskellige etager, evt. med repeatere som fødes fra powerline adapteren - nem og enkel løsning...\nJeg kan se det er meget forskelligt hvilket modem yousee sender til kunderne. Hvad er grunden? Det mest logiske ville være at sende samme model og mærke til alle. Tak.\nI øjeblikket er det vist kun Sagem 3890 der sendes ud.


Søges: Direktør til Museet for Samtidskunst | Museet for Samtidskunst\nBaggrund – kort om Museet for Samtidskunst i Roskilde - MFSK\nSom ny direktør for Museet for Samtidskunst i Roskilde får du mulighed for – sammen med medarbejdere, bestyrelse og samarbejdspartnere – at lede den videre udvikling af MFSK.\nOpgaven er at lede og udvikle et museum uden mure. Det er en mulighed for at redefinere museumsbegrebet og give kunsten betydning for flere mennesker og på nye måder. Du skal være entreprenant og have mod på at gå nye veje.\nMFSK er et statsanerkendt kunstmuseum, der med udgangspunkt i museets samling har fokus særligt på den danske og internationale samtidskunsts nyeste udtryksformer. Det er bl.a. lydkunst, performancekunst, videokunst, netkunst og andre kunstformer, der har været med til at forny opfattelsen af kunst i de sidste årtier. Udstillinger og formidling af samtidskunsten har foregået både i og uden for museets lokaler, men med den nye strategi, ønsker bestyrelsen at forny museumsinstitutionen således at de utidssvarende lokaler i Det Gule Palæ forlades og fokus for museets virke fremover ligger ude i byen og kommunen samt i nationalt og internationalt regi. Dvs. at der arbejdes frem mod en mere rendyrket partnerskabsmodel.\nMuseet har siden sin etablering været placeret i Det Gule Palæ i Roskildes bymidte. Gennem sin snarlige udflytning af Palæet vil MFSK byde på mange nye oplevelser og muligheder. Det giver MFSK nye muligheder for at fortælle relevante historier gennem kunsten. MFSKs ønsker at række ud mod den omverden vi er en del af, gennem partnerskaber og ligeværdige samarbejder med henblik på at engagere et bredt publikum og opdyrke nye publikumsgrupper.\nGennem et generøst og professionelt program af udstillinger, formidling, undervisning og events skaber vi oplevelser, fællesskaber og nærvær.\nLæs om Museet for Samtidskunst i Roskilde her\nHent årsrapport og link til Prospekt for Museum uden Mure her\nOpgaven for den nye direktør\nSom direktør for Museet for Samtidskunst kommer du til at stå i spidsen for et engageret, levende museum, der bygger på en høj faglighed og kunstnerisk kvalitet.\nLedelsesopgaven er både strategisk og operationel. Som direktør skal du med afsæt i MFSK’s strategi og i samspil med bestyrelsen tage initiativer, der er med til at indfri museets strategiske mål. Du har endvidere det overordnede ansvar for museets drift og økonomi – og er som den øverste leder ansvarlig for, at medarbejderne udvikler sig og trives.\nSom direktør bliver din opgave at:\nHave det overordnede ansvar for Museet for Samtidskunsts kunstneriske profil. Gennem ledelse og udvikling skal du sikre, at museet er relevant og arbejder professionelt og kreativt med høj faglighed og kunstnerisk kvalitet.\nSkabe en stor grad af synlighed. Du skal kunne skabe et stærkt narrativ, samtidig med at du er ikke er bange for at gå forrest på alle niveauer – du er god til at kommunikere, organisere og få folk til at samles omkring en ny måde at drive museum på.\nFortsætte arbejdet med at højne museets lokale, regionale og nationale profil ved at sikre strategisk, kunstfaglig og økonomisk opbakning til museet fra samarbejdspartnere, fonde, kommune og stat. Bestyrelsen for MFSK har et ønske om, at den nye direktør kan skabe et synligt museum ved at tænke i utraditionelle strategiske partnerskaber.\nVidereudvikle profilen som et af Danmarks bedste museer inden for den unge samtidskunst. Ved at nytænke måden at drive kunstmuseum på, skal museet bevise sin relevans for både publikum og kunstscenen.\nDu refererer til bestyrelsen og bliver leder for ca. 10 medarbejdere.\nProfil for den nye direktør\nBestyrelsen lægger vægt på, at du som kommende direktør for Museet for Samtidskunst kan dokumentere at du besidder en række kvalifikationer og kompetencer:\nHar en relevant uddannelsesmæssig baggrund, suppleret med videreuddannelse inden for administration og ledelse.\nEr en åben og udadvendt formidler med visioner og ambitioner på institutionens vegne.\nSolid ledelseserfaring fra en kulturinstitution i Danmark eller i udlandet.\nHar en opsøgende og markant profil, som giver gennemslagskraft overfor lokale og nationale fonde samt erhvervslivet.\nKan levere en loyal, kompetent og proaktiv rådgivning til bestyrelsen.\nStår for en ledelsesstil, som skaber følgeskab og driver organisationen fremad på en motiverende måde.\nEr bevidst om egne ledelsesmæssige værdier, retning, værktøjer og metoder.\nHar politisk tæft og kan formidle museets potentiale til stat, kommune og andre relevante samarbejdspartnere.\nHar erfaring med strategiudvikling og implementering.\nSpørgsmål vedrørende stillingen kan rettes til bestyrelsesformand Christina Wilson på telefon 28397160.\nAnsættelsesvilkår og betingelser:\nMuseet følger statens overenskomst på akademikerområdet og aflønner efter anciennitet og kvalifikationer.\nAnsøgningsfristen udløber torsdag d. 3. Juni 2021 kl. 12.\nAnsøgning skal sendes til christina@christinawilson.net\nSamtaler afholdes i juni måned.\nSøges: Direktør til Museet for Samtidskunst 4. May 2021\nBIKE ART 5. January 2021\nHJEM - mere end en udstilling 23. June 2020\nEn gave til eksamen 22. June 2020\nFolkets dans 16. June 2020\nEt rystende tweet 29. May 2020\nÅben Skole på Stændertorvet 20. May 2020\nMuseet åbner igen d. 21. april 12. March 2020\nNy bevidsthed og nye muskler 5. March 2020\nMagtkritik af Beredskabsstyrelsen 3. February 2020


Rovsing Applications - Året der gik (2015) - Hellerup Finans\n2015 – et epokegørende år for Rovsing Applications\n2015 var et positivt og epokegørende år for Rovsing Applications. Fra årets start oprustede virksomheden salgsteamet, og løbende henover året fulgte udviklingsteamet og forretningsudvikling. 2015 bød på i alt syv nye medarbejdere og en voksende produkt- og kundeportefølje for esignatur, der i dag tæller nogle af Danmarks største virksomheder samt en række små og mellemstore virksomheder.\nRovsing Applications mest kendte produkt er esignatur – en digital underskriftløsning, der gør det nemt, hurtigt og sikkert for virksomheder at få underskrevet alle former for dokumenter digitalt.\nPå blot et år har esignatur udviklet sig til at være mere end en digital underskriftløsning. Rovsing Applications arbejder i dag på udviklingsprojekter for flere kunder, som ønsker at bruge løsningens funktioner andre steder i deres forretning – eksempelvis en databroker service til kreditvurdering, data mining og anti money laundry.\nIndsatser og succeser\n2015 var det år, hvor Rovsing for alvor satte fokus på markedsføring og salg af esignatur. Det førte til en landsdækkende kampagne i efteråret med annoncer for esignatur i nogle af landets største aviser og mest læste businessrelaterede nyhedssites.\nI forbindelse med denne kampagne og et styrket salgsteam ses en tydelig positiv udvikling – og en forbedring i antallet af månedlige signeringer med 519 procent over de sidste seks måneder i 2015.\nRovsing Applications har generel fokus på at fortælle virksomhederne om værdien af digitaliserede forretningsgange og processer. Der er stor forskel på de enkelte virksomheders indsigt i fordelene med digitaliseringer, så det er en løbende proces. Behovet bliver dog uden tvivl mindre med tiden, efterhånden som digitalisering får større opmærksomhed i alle danske virksomheder.\nTeamet bag Rovsing Applications\nI løbet af 2015 fik Rovsing Applications opbygget en stærk medarbejderstab med stor ekspertise inden for hver deres område. Særligt salgsteamet er styrket med ansættelsen af Salgschef Mikael Brøgger, der kommer fra en stilling hos Nets. Mikael har stort kendskab til lige præcis esignaturs marked og fremtidige muligheder.\nRovsing Applications er i dag markant mere moden end i 2015 og består af et udviklingsteam på fire udviklere, en projektleder samt fem freelance udviklere, et salgsteam på syv personer, én sales channel manager, én marketingansvarlig, én økonomiansvarlig, to forretningsudviklere samt direktør Christian Jönsson.\nHele temaet er samlet og arbejder fra kontoret i Parken på Østerbro i København. Teamet forventes udvidet med minimum to medarbejdere i udviklingstemaet i løbet af første halvår.\nFremtiden i Rovsing Applications\nDer er ingen tvivl om, at 2016 er det gyldne år, når det kommer til digitalisering. Fremtiden for Rovsing Applications tegner derfor spændende og travl. Markedet for digitalisering af underskrifter er ikke kun stort i Danmark. Allerede i 2016 er planen derfor at lancere esignatur i ét af de nordiske nabolande.\nEndvidere er virksomhedens forretningsudviklings- og udviklingsteam i fuld gang med at udvide produktporteføljen med nye e-løsninger inden for digital identificering og sikkerhed. Disse udviklingsprojekter sker både som en hel naturlig del af virksomhedens egne ideer og på baggrund af efterspørgsel fra kunder, der henvender sig direkte eller på anbefaling fra eksisterende kunder.\nMed en fokuseret og struktureret tilgang til kunder, brancher og produkt, vil Rovsing Applications i 2016 opnå større modenhed og være den foretrukne partner inden for digitalisering i Danmark og med tiden også i Norden.


Jack & Amanda Palmer - You Got Me Singing CD → Køb CDen billigt her\nJack & Amanda Palmer - You Got Me Singing - Cd\nAf Jack & Amanda Palmer\n01: You Got Me Singing\n02: Wynken, Blyken and Nod\n04: 1952 Vincent Black Lightning\n05: Louise Was Not Half Bad\n06: Black Boys On Mopeds\n07: All I Could Do\n08: In The Heat Of THe Summer\n09: Pink Emerson Radio\n10: Skye Boat Song\n12: I Love You So Much\nFakta om Jack & Amanda Palmer - You Got Me Singing\nYou Got Me Singing, Cd\nNår man handler på nettet er sikkerheden kolossal vigtig, og det er naturligvis noget, vi prioriterer højt. NETS er din garanti for sikker betaling på Internettet, og vores løsning for online betaling er naturligvis NETS godkendt. Derfor er det at handle og betale hos Gucca.dk fuldstændig sikkert.\nUanset hvilke varer du køber hos Gucca.dk, har du altid 30 dages fuld returret. Det medfører ganske enkelt, at hvis du af den ene eller anden grund alligevel ikke ønsker din vare, så kan du sende den uønskede vare tilbage til os, og så refunderer vi pengene. Du er naturligvis velkommen til at kontakte os, hvis du måtte have spørgsmål, inden du sender en vare retur.\nFor os er det meget vigtigt, at du får tilsendt din vare så sikkert og hurtigt som muligt. Helt konkret sender vi varen indenfor 1-2 hverdage, såfremt varen er på lager. Bemærk, at du ud for hver enkelt vare har mulighed for at følge den aktuelle lagerstatus. Har du alligevel spørgsmål til enten et produkts lagerstatus eller leveringstiden, så tag fat i os.\nDer er mange muligheder for betaling, når du køber hos Gucca, og du vælger naturligvis selv, hvordan du vil betale. Her bør du selvfølgelig gøre brug af den betalingsmulighed, der passer lige til dig. Uanset hvilke af vores betalingsmuligheder du benytter, så kan du altid købe sikkert og trygt hos os. Se vores betalingsmuligheder ved at klikke på linket. Husk at pengene først hæves fra din bankkonto, når vi afsender produktet til dig.\nHvis der opstår spørgsmål eller problemer, når du besøger vores webshop, ringer eller skriver du selvfølgelig bare til os. Mellem klokken 10-15 på hverdage sidder vi klar på e-mail og ved telefonerne, og vi er klar til at yde dig den assistance, du ønsker, med et smil på læben og godt humør.\nKøber du hos os, har du mulighed for at følge din ordre, fra den forlader vores adresse, og til den er ankommer. Når du modtager din kvittering, efter betaling er foretaget, så får du mulighed for at gå ind på din egen ordreside. På ordresiden har du mulighed for at se, hvornår dine produkter er blevet sendt afsted. Du får besked via e-mail, når din pakke forlader vores lager og er på vej.\nDin anmeldelse af Jack & Amanda Palmer - You Got Me Singing\nproduct_stock_no product_offer_no product_preorder_no\tproduct_buyable_yes product_group_cd path_cd_forside path_cd_cd path_cd_rock path_cd_jack&amandapalmeryougotmesinging


Lufthansa-plan: 90% af Europa og 70% af oversøiske destinationer tilbage fra september | Flybranchen.dk\nDer er stadig masser af problemer forude i luftfarten, men de gode nyheder begynder langsomt at overtage i mediestrømmen. Således melder flere og flere flyselskaber om deres tilbagekomst til Københavns Lufthavn, og for Lufthansa gruppens vedkommende er der nu også “fuld plade”.\n”Vi er glade for at have forbindelse til alle vores gateways med regelmæssig service til Frankfurt, München, Zürich, Wien, Düsseldorf og Bruxelles fra København samt til Frankfurt fra Billund,” siger Bastian Frantz, landechef for Lufthansa i Danmark, til Flybranchen.dk.\nLufthansa har været et af få selskaber, som har opretholdt en rute til København i hele corona-tiden. København-Frankfurt blev fløjet, mens andre lukkede deres ruter ned, så Lufthansa kan ikke prale med at vende retur til Danmark, for de har været her hele tiden.\n”Vi var glade for at kunne fortsætte driften under krisen og var i stand til at opretholde den mest basale forbindelse for vores danske passagerer. Der viste sig et tydeligt behov for at kunne rejse, og det giver os håb for de kommende måneder. Det viser hvor vigtig luftfarten er, både for passagerer og hvad angår luftfragt,” forklarer Lufthansa-chefen.\nI øjeblikket flyver Lufthansa to daglige afgang fra København til Frankfurt og en daglig afgang til München. Mens Lufthansa har fløjet under hele krisen, har Lufthansa Gruppens andre selskaber til gengæld været fraværende.\nBrussels Airlines var helt lukket ned, men er nu kommet på vingerne igen. Fra i mandags var det Lufthansa-ejede belgiske flyselskab således igen at finde på ruten mellem København og Bruxelles.\nAustrian Airlines vendte ligeledes tilbage i mandags, mens SWISS har fløjet på København siden d. 5. juni. Eurowings, som er Lufthansa gruppens lavprisselskab, er også tilbage på København-Düsseldorf ruten med tre ugentlige afgange, og dermed er der “fuldt hus”\n“Det bliver en hård og spændende rejse at lære at flyve under disse nye omstændigheder. Erfaringerne fra de sidste måneder understreger dog interessen og behovet for at rejse er til stedet, og det forsøger vi at opfylde ved at have alle selskaber tilbage så hurtigt som muligt. Den nuværende plan er, at 90% af vores europæiske destinationer skal være tilbage fra september, og det samme gælder 70% af vores interkontinentale destinationer,” fortæller Bastian Frantz.\nDet betyder, at det snart igen bliver muligt at flyve med Lufthansa og datterselskaberne til selv de fjerneste egne af verden via Frankfurt, München, Zürich, Bruxelles eller Wien.\nDer er dog stadig mørke skyer i horisonten for Lufthansa, for mens verden langsomt genåbner, er der uvist, hvorvidt selskabet kan – eller vil – få statsstøtte, og det afgøres først på et aktionærmøde d. 25. juni.\nBestyrelsen i Lufthansa Group offentliggjorde i mandags, at selskabet forventer at nedlægge 22.000 fuldtidsstillinger. Det gælder både i flydelen af koncernen, men også i Lufthansa Technik og cateringvirksomheden LSG. For flydelens vedkommende skal Lufthansa sige farvel til 2.600 kabineansatte og 600 piloter.


At biografere Benny Andersen | Information\nBiografier over kendte mennesker hører til danskernes yndlingslæsning. Forlaget Aschehoug fik for nogle år siden et oplagsmæssigt boom på at stille sig spørgsmålet: »Hvilke kendte danskere har en historie i sig, som endnu ikke er skrevet?« Det var dengang Stig Andersen, Ole Knudsen og Karsten Blauert kørte forlaget, og begrebet oplag fik en ny dimension, når Lise Nørgaard, Helle Virkner og Uffe Ellemann øste af fortiden. 100.000 solgte eksemplarer af førsteudgaven afløste 10.000 som noget opnåeligt.\nI mellemtiden har triumviratet fået hver deres forlag at regere over, men Aschehoug har ikke glemt ideen, og i nu en uge har Benny Andersens mange læsere kunnet købe en bog om digteren, der er blevet folkeeje på bl.a. den mest ligetil sætning, man overhovedet kan forestille sig: Om lidt er kaffen klar. Sætningen indfandt sig imidlertid på det rigtige sted på det rigtige tidspunkt, midt i Svantes Viser, der med et slag løftede Andersen op på niveau med Bellman og Taube i nordisk visetradition. I forvejen havde han skrevet sig ind i den dansk lyrik-modernisme med titler som Den musikalske ål, Kamera med køkkenadgang og Den indre bowlerhat  og ud igen til et bredere publikum med signifikante, underfundigt drejede sætninger. Det sidste øh var langt fra sagt endnu.\nNogle forfatterbiografier er meget dramatiske. Forfattere som Tove Ditlevsen, Karen Blixen, Tom Kristensen og Leif Panduro gik bersærk, bardus eller fallit mindst én gang i livet, og for biografi-forfatterne blev det en yndet sport at gå ind i deres labyrinter og som psykologiske detektiver at afdække de skjulte sider samt forholdet mellem eksistens og litteratur med alle  bevares  muligheder for fejlfortolkning. Forfatterne vidste noget i dybden om mennesker, og hvor i alverden vidste de det fra?\nEr der slige interssante ting og sager i Benny Andersens liv? Nul, kære, forventningsfulde læser, her må vi skuffe Dem. Han har aldrig som Panduro løbet om bag altertavler i rundkirker på Bornholm og med vilje pruttet voldsomt eller som Tove Ditlevsen været på vej ud i narkomanien. Men han har da drukket en bajer eller 10, og han er en gang faldet i søvn hen over sit klaver, da han i sin ungdom spillede som barpianist på Chez Ankerfeldt på Frederiksberg. Det førte til en prompte afskedigelse, svarende til det, der hos Kierkegaard så filosofisk hedder »jordrystelsen«, som det fremgår af den nye biografi, Henrik Marstals Benny Andersen  et liv ved klaveret.\nDet er der jo egentlig ikke noget kompliceret i (selvom der var det), og man kan kun føle med den biograferende forfatter, der har fået stort set det samme facit hos de 10 personer bl.a. Suzanne Brøgger, Johannes Møllehave og digterens bror, han har opsøgt, at nok har Benny Andersens forside haft en bagside, men alt i alt har han været en hædersmand, der har haft sine naturlige kriser i forbindelse med først en skilsmisse og siden med sin anden kones død, den Rosalina, som han har skrevet smukke sange til.\nDet er næsten som at læse anmeldelser af Benny Andersens bøger. En hel masse superlativer, alle som en fortjente (som regel da), men faktisk kommer man tættere på det sind, det handler om ved at læse de digte og den prosa, han selv har skrevet. Det kan man muligvis sige om andre biograferede også, men her er det udtalt. Det mest dramatiske er sådan set det udramatiske  som f.eks. at han valgte Povl Dissing til at synge Svantes viser, fordi man ikke vidste (og tag det for pålydende), om man skulle le eller græde, når man hørte ham synge. Og at det nærmeste Benny Andersen kom til at blive vred, var engang Dissing mødte »uappelsinfri«op til en optræden på Skagen\nen seance, der endte godt, fordi pianisten fik gjort et improviseret nummer ud af det.\nMan kan ikke tillade sig at være utilfreds med, at nogen har et relativt udramatisk liv (hvis det altså ikke er løgn og digt alt sammen.) Det er vel ikke det værste, man kan have. Men et par gedigne bersærkergange havde nu livet gevaldigt op.\nLad dette afrundes med et billede. Benny Andersen og Halfdan Rasmussen var ubetinget et uofficielt toppar inden for dansk showbizz, skønt de aldrig optrådte sammen. Men de var venner, og når de var sammen, føg det morsomme og underfundige fra dem i en tempofyldt strøm, hvor deres henholdsvise humor befrugtede hinanden. I et digt til en af Halfdan Rasmussens runde fødselsdage beskrev Benny Andersen, hvordan de kammerater sad i midterhullet til en grammofonplade, Jan Johanssons Jazz på svenska, med en håndbajer, mens det kørte rundt og rundt. Taget på kornet, men bagefter kan man spekulere over, hvordan pokker de egentlig kom ned i hullet.\nDet var i byen Utanmyra i Dalarna, hvortil digterne var rejst for at lede efter rødder (Halfdan Rasmussens). Her kunne vi passende citere et af Andersens Svante-svensker-digte, som bogen da også gør, men vælger i stedet dette vers fra samlingen Oven visse vande:\nDer var engang jeg altid var så pløret\nat jeg hældte fadøl ud af øret.\nMin næse var lilla og porøs\nog fluer faldt til jorden når jeg nøs\nVersets første fire linjer viser tydeligt, at digteren har svært ved at tage sine egne kriser alvorligt. Hvordan skulle biografen så kunne? (Desværre er der ikke plads til at bringe flere vers, da enhver avislæser jo kan se, at siden stopper brat sådan ca. lige her).\nBenny AndersenHalfdan RasmussenHelle VirknerJan JohanssonJohannes MøllehaveKaren BlixenLeif PanduroLise NørgaardPovl DissingStig AndersenSuzanne BrøggerTom KristensenTove Ditlevsen


HEX- Ribes nye heksemuseum blev i dag indviet - Ryk Ind\nHEX- Ribes nye heksemuseum blev i dag indviet\nHjem/Artikler/HEX- Ribes nye heksemuseum blev i dag indviet\nTekst og fotos: Renè Jørgensen/ Hasse Jørgensen, mandag 29. juni 2020.\nHver by har sin heks og hvert land sine trolde.\nMidsommervisens poesi har sin egen uhyggelige baggrund. Ikke alene i fortiden med den barbariske heksejagt, men så sandelig også i nutiden, hvor heksebørn i Nigeria stadig slås ihjel.\nDet kom igen frem, da Sydvestjyske Museer kunne indvie landets første, egentlige heksemuseum med navnet HEX. Som borgmester Jesper Frost Rasmussen sagde, skal man kende historien for at undgå gentagelser.\nMuseet er som bekendt indrettet i den renoverede Quedens Gård, og lad det være sagt med det samme: det er et både interessant og imponerende museum, hvor heksehistorien fortælles på en let forståelig måde med stor vægt lagt på det visuelle.\nHeksetiden er omfattet af mange myter. En af dem er, at Maren Spliid fra Ribe var den sidste heks, der blev brændt på bålet. Hun var hverken den sidste heks i Ribe eller i landet som helhed. Men hun var atypisk fordi hun var en agtet og velstående kvinde, der sammen med sin mand, skrædderen Laurids Spliid, passede deres forretninger og gik i kirke hver søndag.\nHistorien om hende er en af de mange historier, det nye museum fortæller, og ved siden af de konkrete historier giver det nye museum også en god forståelse for tiden og for årsagerne til heksejagten.\nIndvielsen af det nye museum blev markeret med en festlighed på Museet Ribes Vikinger, hvorefter gæsterne gik til det nye museum, hvor der var rundvisning.\nHvorfor taler ingen heksebørnenes sag?\nAnja Ringgren Lovèn, der er stifter af og direktør for organisationen Land of Hope, som bl.a. hjælper heksebørn i Nigeria, var inviteret som gæstetaler og forestod selve åbningen. Hun sagde bl.a.:\n– Når et barn beskyldes for at være heks, er det sjældent det overlever. Mange kan ikke forstå hvordan man kan slå børn ihjel. Går man tilbage i tiden, tilbage til 1500 – 1600 tallet, var vi dengang i Danmark barbariske.\n– Men hvorfor er der ingen i den vestlige verden det taler nutidens heksebørns sag. Nigerias heksebørn bliver udsat for halshugning, bliver brændt, og nogen levende begravet. Derfor tog jeg derud (Nigeria red.) Det gik op for mig, at det handlede om overtro og man var religiøse og derfor fik de såkaldte heksebørn skylden, når tingene gik galt og alverdens ulykker faldt ned over en landsby. Det er dæmoners skyld, og det er det, der gør uvidenhed farlig, og det skal man bekæmpe med uddannelse, lød det fra Anja Ringgren Lovén, der på en spændende måde fik sit budskab ud til tilhørerne\nBorgmester Jesper Frost Rasmussen glædede sig over det nye: – På vegne af Esbjerg Kommune vil jeg gerne ønske Sydvestjyske Museer et stort tillykke med åbningen af HEX. Musset kører i en imponerende kadence, og det er altid en fornøjelse at følge jeres udvikling og ambitioner. Det kommer vores kommune og egn til gode, og jeg er glad for at være med til at markere indvielsen af det seneste skud på museums-stammen, sagde borgmester Jesper Frost Rasmussen i sin tale.\n– Med HEX tager Sydvestjyske Museer ansvar for at formidle et på alle måder uhyggeligt kapitel i historien, og det er nærmest umuligt at forstå, at man for 400 – 500 år siden virkelig lod overtro og frygt drive så makabre handlinger som hekseforfølgelse. Men sådan var det, og vi ved også, at vi skal huske historien, så den ikke gentager sig. Selv om vi heldigvis for århundreder siden har lagt den barbariske facon bag os, har historien stadig et budskab, der er relevant for os i dag, sagde borgmesteren.\nSamlede 24 millioner kroner ind\n– At vi nu kan åbne HEX! skyldes, at vi efterhånden fik samlet næsten 24 mio- kroner ind, sagde Flemming Just, direktør for Sydvestjyske Museer, og forsatte. – Vi er dybt taknemmelige over den støtte, hvor nogen fonde har lagt vægt på museumsindholdet, mens andre primært er inde i projektet for at støtte renoveringsarbejdet. Det er derfor vigtigt for mig at understrege, at vi ikke kun markerer åbningen af et unikt museum, men også den foreløbige færdiggørelse af en unik karré.\n– I de seneste to år har en projektgruppe med Lulu (Lullu Anne Hansen red.) i spidsen arbejdet benhårdt på at skabe et spændende indhold. Heksetemaet er så stærkt, at den største fare er at man kommer til at gå efter de lette points og de store effekter. Men temaet er så grufuldt – som Anja (Ringgren Lovén red.) fortalte også stadig så sørgeligt aktuelt – at her vil vi i respekt ikke bare gå efter de nemme formidlingsløsninger, lød det fra direktøren, der også roste folkene bag projektet for et fantastisk samarbejde også med Moesgaards Museums Tegnestue. Der var ros til arkitekt Ole Birch og folkene fra Moesgaard for at have ydet en flot indsats.\nVed arrangementet på Museet Ribes vikinger blev der talt af Lone Saaby, formand for Sydvestjyske Museers bestyrelse, Beth Helle Lauridsen, formand for Sportgoodsfonden, Jesper Frost Rasmussen, borgmester, Ole Winther, leder af Museumskontoret, Slots- og Kulturstyrelsen, Anja Ringgren Lovén, stifter af – og direktør for Land of Hope, Jørgen Overby, Jørgen Overbys Tegnestue A/S, Lulu Anne Hansen, leder af Historie & Formidling, Sydvestjyske Museer og Flemming Jus, direktør, Sydvestjyske Museer. Desuden var der musikalsk underholdning ved Luther Reniassance.\nRosenhaven var rammen om arrangementet og der blev flittigt snakket før rundvisningen\nI Rosenhaven blev der serveret bobler og kransekage\nDirektør Flemming Just på talerstolen\nHyggesnak inden det første hold blev sendt ind i det nye HEX for en rundvisning\n400 meters spadsertur til det nye musum\nDet første hold afventer guiden til den første tur i det nye museum\nAnja Ringgreen Lovèn får sig en snak med Lone Saaby, der er formand for Sydvestjyske Museer\nVisualiseringen er lavet både spændende og informativ.\nEt klenodie er en original overligger fra Maren Spliids Hus\nSelvfølgelig er der også hekse-koste.


Intet hatttrick for Langeweg » TRAVSERVICE\nIntet hatttrick for Langeweg\nHugo Langeweg Jr kunne søndag eftermiddag vinde det traditionsrige østrigske storløb, Graf Kalman Hunyady-Gedenkrennen for tredje gang i træk, men blev slået af en italiensk outsider.\nEfter at have vundet med hhv. Wellington og Venividici Joe de to seneste år hed Hugo Langeweg Jrs bud på sejren og førstepræmien på 15.000 Euro i år Global Money.\nLøbets distance var ændret fra 2300 meter til 2600 meter – Krieau-banen i Wien er i sommer blevet lagt om, således at den nu er en 1000 meter bane og har fået hævede sving – tidligere var den 1100 meter i omkreds og havde flade sving.\nDer var nogle af deltagern, der havde glemt at løbet var udskrevet over 2600 meter, for der blev lagt fra land af Kaka med Gerhard Biendl i spids efter 1.12.4/1000 meter – og det gik selvfølgelig ikke.\nOpløbssvinget rundt var det klart, at vinderen enten skulle hedde Global Money eller Lotar Bi – sidstnævnte havde fra start ligget sidst i feltet, men var blevet sendt i angreb ud på sidste omgang og lå udvendigt på Global Money.\nGlobal Money lignede en vinder ned gennem opløbet, men Lotar Bi – en 7-årig hingst efter Toss Out med Alessandro Raspante i sulkyen viste sig bedst og sejrede sikkert i 1.14.6 foran Global Money, mens endnu en italiener, Noble Nord Fro kunne tage tredjepladsen.\nDet var 113. gang dette løb blev afviklet og engang var det et af de betydende løb på den europæiske storløbskalender.\nInden for de sidste 35 år har tre danskfødte heste i øvrigt vundet løbet, nemlig Uno Boy, Ellizar H og Hej Flight.\nEllers finder man store navne som franske Florestan og de svenske Queen L, Meadow Road, Mustard m.fl. tilbage i vinderlisten. For nogle år siden gæstede Opal Viking også Kriau-banen og vandt løbet to år i træk.